**Edukacija stručnjaka za (samo)regulaciju u tržišnim komunikacijama**

Poštovani,

U nastavku vam donosimo konkretniji pregled odvijanja projekta edukacije koji se bavi **etičkom i zakonodavnom pozadinom** kreiranja oglasnih poruka.

(CILJ)

Ideja je educirati pojedince-stručnjake na tržištu i certificirati ih kao **sudske vještake za tržišne komunikacije**. Na taj način, na tržištu će se povećati nivo znanja pomoću kojega će se moći ocijeniti usklađenost oglasne poruke s etičkim i zakonodavnim normama, što će ojačati stupanj sposobnost provođenja samoregulacije na tržištu te, općenito, stručnjacima i agencijama osigurati dodatni kredibilitet na tržištu.

(KAKO)

Edukacija će se provesti u 4 modula, a obuhvatit će ove cjeline: 1. Pravo: oglašavanje i tržišne komunikacije, 2. Regulativa i samoregulativa, 3. Intelektualno vlasništvo, 4. Program mentorstva u suradnji s HDSVIP-om. Nakon edukacije slijedi ispit znanja koji će polaznicima osigurati uvjerenju o sudjelovanju HURA-e i HDSVIP-a, i ujedno ih rangirati za daljnji program mentorstva u suradnji s Hrvatskim društvom sudskih vještaka i procjenitelja. Ovaj dio programa besplatan je za članove HURA-e, dok se za ostale zainteresirane pojedince naplaćuje 3.500 kn + PDV po osobi.

Potom će HURA petorici najviše rangiranih polaznika koji dolaze iz HURA-e osigurati besplatan mentorski program u trajanju do šest mjeseci u HDSVIP-u po čijem će uspješnom završetku postati sudski vještaci za tržišne komunikacije. Za sve druge (pojedince izvan HURA-e ili pojedince iz HURA-e koji se nisu plasirali u prvih pet) koji su zainteresirani za pohađanje mentorskog programa, to će biti moguće uz suglasnost HDSVIP-a i uz naknadu HDSVIP-u.

(KADA)

*Cjelokupni program sastoji se od edukacije u trajanju do 2 mjeseca te mentorstva u trajanju do 6 mjeseci.* Sama predavanja organizirana su petkom od 17 do 20h, te subotom od 10 – 13h\*, i odvit će se tijekom listopada ove godine prema ovome rasporedu:

1. REGULATIVA (K. Antolović) – 3h 06.10. (pet) 17-20h
2. SAMOREGULATIVA (K. Antolović) – 3h 07.10. (sub) 10-13h
3. TRGOVAČKA DRUŠTVA (J. Barbić) – 2h 13.10. (pet) 17-19h
4. VJEŠTAČENJA (M. Bestvina) – 3h 14.10. (sub) 10-13h

5. INTELEKTUALNO VLASNIŠTVO (A. Rački) – 3h 23.10. (pon) 17-20h

(PREDAVAČI)

Predavači su renomirani članovi domaćeg advertising miljea, te stručnjaci iz područja komunikacija, prava i intelektualnog vlasništva.

(SLJEDEĆI KORACI)

Ukoliko ste zainteresirani za pohađanje ovog programa, molimo kontaktirajte nas putem maila hura@hura.hr. Ulaskom u program certificiranja kandidat se obvezuje polaziti sva predavanja, bez iznimaka. U slučaju neodolazaka na pojedina predavanja, kandidat neće moći pristupiti završnom ispitu niti ući u program mentorstva, a naknada za pohađanje programa neće biti vraćena.